Elina Norandi

Elina Norandi (Montevideo, Uruguai, XX. mendea) arte-historialaria, -irakaslea, -komisarioa eta arte -kritikaria espainiarra da, eta emakume artistek sortutako ikonografia ikertzen du, batez ere Europako eta Latinoamerikako abangoardiakoak. Lesbianen eta queer esperientzien irudikapen artistikoa landu zuen Espainiako Estatuko lehen ikertzaileetako bat ere izan zen.

 Ibilbide profesionala 
Adin txikikoa zen Norandi, Bartzelonara bizitzera joan zenean. Han eman zuen prestakuntza osoa. Artearen Historian lizentziatu zen, eta Artearen Historia, Teoria eta Kritika doktoretza egin zuen Bartzelonako Unibertsitateko Artearen Historia Sailean.

 Lan ibilbidea 
Artearen Historiako irakasle titular hasi zen Bartzelonako Llotja Arte eta Diseinuko Goi-mailako Eskolan. Emakumeen Ikasketen Masterra ikasi zuen Bartzelonako Unibertsitateko Duoda Emakumeen Ikerketa Zentroan, eta bertan ikertzaile eta irakasle jardun zuen "Emakumeen irudiak eta bizipenak Artearen Historian" irakasgaian. Mexikoko Unibertsitate Nazional Autonomoko (UNAM) "El feminismo en América Latina: Aportaciones teóricas y vindicaciones políticas (euskaraz: Feminismoa Latinoamerikan: Ekarpen teorikoak eta adierazpen politikoak)" diplomatura programan irakasle gonbidatu gisa ere eman ditu eskolak.

2006 urtean  Bartzelonan bizi zen Olga Sacharoff artista errusiarrari buruzko Olga Sacharoff  Al-Mudayna liburuaren egilea izan zen, bere doktore-tesian landu zuen artista, eta hainbat artikulu argitaratu zituen. Egales argitaletxean 2010ean argitaratutako Ellas y nosotras: Estudios lesbianos sobre literatura escrito en castellano (euskaraz: Emakumeak eta gu: Ikerketa lesbiarrak gaztelaniaz idatzitako literaturari buruz) liburua koordinatu zuen.

 Emakume artisten ikonografia 
Abangoardia historikoetako emakume artistek sortutako ikonografia artistikoari eta lesbianen esperientziaren ikusizko eta literaturako irudikapenari buruzko artikulu eta saiakera ugari argitaratu ditu, gaztelaniaz, katalanez zein ingelesez, hainbat hedabidetan. 2007 urtean, Frida Kahloren pintura estudioaren argitalpena zuzendu zuen, hamazazpi emakumek kontatua, besteak beste, Carmen Alborch, Alicia Giménez Bartlett eta Astrid Hadad, artista mexikarraren pinturak inspiratzen dituen ideiak eta sentimenduak ezagutzeko asmoz. "Las Humoristas. Ensayo poco serio sobre mujeres y humor (euskaraz: Emakume-umoregileak. Saiakera ez oso serioa emakumeei eta umoreari buruz)", Icaria Editorialen argitaratua, ""Risas de vanguardia: ironía y humor en las pintoras del s. XX (1900-1950) (euskaraz: Abangoardiako barreak: ironia eta umorea XX. mendeko emakume margolarietan (1900-1950))" kapituluarekin. Hona hemen beste artikulu batzuk: La piel de la palestra, "Cosiendo retazos de vidas: la experiencia lesbiana en el cómic actuall"

Arte-komisario gisa, batez ere, uneko artisten bakarkako erakusketak komisariatuz egin du lan, hala nola Sandra March, Verónica Coulter, Antonio J. , Clarissa Cestari, Yuko Yamada, Magdalena Duran, etab., baita artista garaikideen talde-erakusketa ugari ere. Bartzelonako Dones Francesca Bonnemaisoneko Kultura Zentroan Núria Llimonak (2004) egindako erakusketa antologikoa eta Gironako Museu d'Arten "Olga Sacharoff: Pintura, poesia i emancipació" erakusketa ere komisariatu ditu.

Gainera, m-arteyculturavisual aldizkariarekin kolaboratzen du. Aldizkari horretan, erakusketei eta elkarrizketei buruzko hainbat aipamen argitaratu ditu, hala nola Erika Bornay artean emakumearen ikonografian espezializatutako espainiar artearen historialariari egindakoa.

Historialari feminista gisa, Mujeres en las Artes Visual elkarteko zuzendaritza batzordeko kidea izan da, eta Kataluniako Miradas de Mujeres jaialdiko zuzendaria izan zen 2013 urtean, eta Kataluniako ordezkaria hurrengo urteko edizioan.

 Erreferentziak 

 Kanpo estekak 

Kategoria:Uruguaitarrak
Kategoria:Espainiako arte kritikariak
Kategoria:Emakume kritikariak
Kategoria:Espainiako historialariak
Kategoria:Emakume historialariak
Kategoria:Emakume irakasleak
Kategoria:Emakume ikertzaileak